གཞན་ཡང་ཡཱན་པ་ལ་ཁའི་རང་ལུས་མེར་བསྲེགས་ཀྱི་དོན་རྐྱེན་འདི་ལ་ལྡོག་ཕྱོགས་ཀྱི་ལྟ་སྟངས་འཛིན་མཁན་ཡང་མང་པོ་ཡོད་དེ།ཁོང་ཚོས་བསམ་པར་འདི་ལྟ་བུའི་ངོ་རྒོལ་བྱས་པ་ནི་ཡོ་རོབ་ཀྱི་སྲོལ་རྒྱུན་དང་མི་མཐུན་པར་འདོད་ལ།སྤྱིར་བཏང་དགག་བཞག་བྱེད་མཁན་ཚོས་རང་སྲོག་བཅད་དེ་འཛམ་གླིང་མི་ཡུལ་དང་ཁ་བྲལ་བ་ནི་ཁས་ལེན་ཐབས་བྲལ་བའི་བྱ་སྤྱོད་ཅིག་ཏུ་མཐོང་བས་ཕྱིར་རོ།འདི་གཉིས་པོ་ནི་ཡཱན་པ་ལ་ཁའི་སྐོར་ལ་དཔྱད་བརྗོད་ཀྱི་རྩོད་གཞི་གཉིས་པོ་རེད།གཞུང་མེད་རིང་ལུགས་པ་ཨོན་དྷེ་རེ་ཡེ་སི་ལ་ཅཱ་ལེག་གིས་ཡཱན་པ་ལ་ཁའི་རང་ལུས་མེར་བསྲེགས་བྱས་པ་འདི་ནི་རང་སྲོག་ལྕེབས་པ་ཞིག་ཏུ་མི་འདོད་པར་ཁོས།ཀུན་སྤྱོད་ཀྱི་རིན་ཐང་གི་ཆ་ནས་སྒེར་པས་ནུབ་ཕྱོགས་སུ་ལས་འགུལ་བརྩམས་པ་འདི་ཡང་གཞི་རྩ་དྲང་བདེན་ཡིན་པ་ཁོང་ཚོས་ཁས་བླང་ཀྱང་རུང་མ་བླང་ཀྱང་རུང།ཞེས་བརྗོད་ཡོད།ཁོང་གི་བསམ་ཚུལ་ལ་པ་ལ་ཁའི་ལས་འགུལ་འདི་ནི་དངོས་སུ་འགོག་རྒོལ་བྱེད་པ་ཞིག་ཏུ་མཐོང་གི་མེད་ལ།མ་ཟད།ཁོང་གིས་ཡཱན་པ་ལ་ཁའི་ཤུལ་བཞག་གི་ནོར་སྐལ་རྣམས་འཆི་བ་གཟི་བརྗིད་ཀྱི་བར་ན་སྦས་ཐབས་བྱེད་བཞིན་པ་དག་ཀྱང་འགྲེལ་བརྗོད་བྱས་ཡོད།ཡོ་སེབ་མ་ཤིན་ནི་དམར་ཤོག་འགོག་རྒོལ་ལས་གཞིའི་ཁྲོད་དུ་མཉམ་ཞུགས་བྱེད་མཁན་ཞིག་ཡིན་པ་དང་ཁོང་གིས་ཡཱན་པ་ལ་ཁའི་རང་ལུས་མེར་བསྲེགས་ཀྱི་གནད་དོན་ཐད་གོང་ལྟར་གཅིག་མཚུང་གསུངས་ཡོད་ལ།ཡང་ཁོང་གིས་དྲག་པོའི་དམག་གི་གནོན་ཤུགས་སྐོར་གསུངས་གསལ་དམག་དཔུང་ངམ་ཡང་ན་འགོག་རྒོལ་བའི་དཔུང་ཁག་རྣམས་ཀྱིས་དྲག་ཆས་མཚོན་ཆ་སྤྲས་ནས་གཡུལ་དུ་བསྐྱོད་ཏེ་དགྲ་བོ་དང་འཕྲད་སྐབས་གསོད་རྒྱུའི་བཀའ་བསྒྲགས་པའམ་ཡང་ན་རང་ཉིད་འཆི་ལམ་དུ་བཏང་ཚུལ་རྣམས་ལ་བསམ་བློ་ཐོངསཞེས་བརྗོད་དོ།